CELEX: 32017D0262
Language: fi
Date: 2017-02-06 00:00:00
Title: Neuvoston päätös (EU) 2017/262, annettu 6 päivänä helmikuuta 2017, nimittävän viranomaisen ja palvelusopimukset tekevän viranomaisen määräämisestä neuvoston pääsihteeristölle ja päätöksen 2013/811/EU kumoamisesta

16.2.2017   
            
            
               FI
            
            
               Euroopan unionin virallinen lehti
            
            
               L 39/4
            
         NEUVOSTON PÄÄTÖS (EU) 2017/262,
   annettu 6 päivänä helmikuuta 2017,
   nimittävän viranomaisen ja palvelusopimukset tekevän viranomaisen määräämisestä neuvoston pääsihteeristölle ja päätöksen 2013/811/EU kumoamisesta
   EUROOPAN UNIONIN NEUVOSTO, joka
   ottaa huomioon Euroopan unionin virkamiehiin sovellettavat henkilöstösäännöt ja Euroopan unionin muuhun henkilöstöön sovellettavat palvelussuhteen ehdot, jotka on vahvistettu neuvoston asetuksella (ETY, Euratom, EHTY) N:o 259/68 (1), ja erityisesti mainittujen henkilöstösääntöjen 2 artiklan ja mainittujen palvelussuhteen ehtojen 6 artiklan,
   sekä katsoo seuraavaa:
   
               (1)
            
            
               Euroopan unionin toiminnasta tehdyn sopimuksen 240 artiklan 2 kohdan ensimmäisen alakohdan mukaan neuvoston pääsihteeristöä johtaa pääsihteeri.
            
         
               (2)
            
            
               Hallinnon yksinkertaistamisen ja tehokkaan henkilöstöhallinnon edistämiseksi pääsihteerillä olisi oltava laajemmat valtuudet siirtää Euroopan unionin virkamiehiin sovellettaviin henkilöstösääntöihin, jäljempänä ’henkilöstösäännöt’, ja Euroopan unionin muuhun henkilöstöön sovellettaviin palvelussuhteen ehtoihin, jäljempänä ’palvelussuhteen ehdot’, liittyvää toimivaltaansa hallinnosta vastaavalle pääjohtajalle. Lisäksi pääsihteerillä olisi oltava oikeus siirtää kaikille pääjohtajille toimivalta päättää sisäisistä siirroista toisiin tehtäviin pääosastojensa henkilöstötarpeiden mukaisesti.
            
         
               (3)
            
            
               Neuvoston päätös 2013/811/EU (2) olisi kumottava,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Toimivaltaa, joka on henkilöstösäännöissä annettu nimittävälle viranomaiselle ja palvelussuhteen ehdoissa palvelussopimukset tekevälle viranomaiselle, käyttää neuvoston pääsihteeristön osalta:
   
               a)
            
            
               neuvosto siltä osin kuin on kyse pääsihteeristä;
            
         
               b)
            
            
               neuvosto pääsihteerin ehdotuksesta siltä osin kuin on kyse henkilöstösääntöjen 1 a, 30, 34, 41, 49, 50 ja 51 artiklan soveltamisesta pääjohtajiin;
            
         
               c)
            
            
               muissa tapauksissa pääsihteeri.
            
         2.   Pääsihteerillä on oikeus siirtää hallinnosta vastaavalle pääjohtajalle toimivaltansa kokonaan tai osittain siltä osin kuin on kyse henkilöstösääntöjen tai palvelussuhteen ehtojen soveltamisesta.
   3.   Pääsihteerillä on oikeus siirtää kaikille pääjohtajille toimivalta, joka koskee heidän pääosastoissaan henkilöstösääntöjen 7 artiklan 1 kohdan ensimmäisen alakohdan mukaisesti tehtäviä yksikön edun mukaisia siirtoja toisiin tehtäviin.
   2 artikla
   Kumotaan päätös 2013/811/EU.
   3 artikla
   Tämä päätös tulee voimaan 1 päivänä maaliskuuta 2017.
   
      Tehty Brysselissä 6 päivänä helmikuuta 2017.
      
         
            Neuvoston puolesta
         
         
            Puheenjohtaja
         
         F. MOGHERINI
      
   
   
      (1)  Neuvoston asetus (ETY, Euratom, EHTY) N:o 259/68, annettu 29 päivänä helmikuuta 1968, Euroopan yhteisöjen virkamiehiin sovellettavien henkilöstösääntöjen ja näiden yhteisöjen muuta henkilöstöä koskevien palvelussuhteen ehtojen vahvistamisesta sekä komission virkamiehiin tilapäisesti sovellettavien erityisten toimenpiteiden laatimisesta (EYVL L 56, 4.3.1968, s. 1).
   
      (2)  Neuvoston päätös 2013/811/EU, annettu 17 päivänä joulukuuta 2013, nimittävän viranomaisen ja palvelussopimukset tekevän viranomaisen määräämisestä neuvoston pääsihteeristölle ja päätöksen 2011/444/EY kumoamisesta (EUVL L 355, 31.12.2013, s. 91).